b'\n_START_ARTICLE_\nB-galleria\n_START_PARAGRAPH_\nB-galleria on vuonna 2005 perustettu Turun keskustassa sijaitseva taiteilijavetoinen nykytaidegalleria, jota yll\xc3\xa4pit\xc3\xa4\xc3\xa4 voittoa tavoittelematon Nykykulttuuriyhdistys Suunnitelma B._NEWLINE_B-galleria on tila nuorille, uransa alkutaipaleella oleville taiteilijoille. B-gallerialla j\xc3\xa4rjestet\xc3\xa4\xc3\xa4n n\xc3\xa4yttelytoiminnan ohella my\xc3\xb6s keikkoja, videon\xc3\xa4yt\xc3\xb6ksi\xc3\xa4, luentoja, ty\xc3\xb6pajoja, performansseja sek\xc3\xa4 muita taidetapahtumia. Gallerian takahuoneessa on lis\xc3\xa4ksi projektitila, jossa on mahdollisuus j\xc3\xa4rjest\xc3\xa4\xc3\xa4 pienimuotoisempaa tai kokeilevampaa, matalamman kynnyksen n\xc3\xa4yttelytoimintaa ilman tavanomaista galleriavuokraa.'